**ADATKEZELÉSI TÁJÉKOZTATÓ**

**képzésben részt vevő személyek részére**

Adatkezelő:Gyulai Szakképzési Centrum és Gyulai SZC Kossuth Lajos Technikum,

Szakképző Iskola és Kollégium

mint közös adatkezelők (a továbbiakban: Adatkezelő)

Székhely: 5700 Gyula, Szent István utca 38.

Telefon: +36 /68/411-811

E-mail cím: oroshaza@gyszc.hu

Adatvédelmi tisztviselő: dr. Czank Dóra (+36 66 561 438)

**Az adatok kezelésére vonatkozó jogszabályok**

* Az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (a továbbiakban: GDPR)
* Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.)
* A szakképzésről szóló 2019. évi LXXX. törvény (a továbbiakban: Szkt.)
* A szakképzésről szóló törvény végrehajtásáról szóló 12/2020 (II.7) Kormányrendelet (a továbbiakban: Szkr.)
* A felnőttképzésről szóló 2013. évi LXXVII. törvény (Fkt.)
* A felnőttképzésről szóló törvény végrehajtásáról szóló 11/2020 (II.7) Kormányrendelet (a továbbiakban: Fkr.)

**Fogalommagyarázat**

**Érintett**: bármely meghatározott személyes adat alapján azonosított vagy egyébként – közvetlenül vagy közvetve – azonosítható természetes személy. A személy különösen akkor tekinthető azonosíthatónak, ha őt – közvetlenül vagy közvetve – név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet.

**Adatkezelő**: az a személy vagy szervezet, aki/amely az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja.

**Adatfeldolgozó**: az személy vagy szervezet, aki/amely az adatkezelővel kötött szerződése alapján – beleértve a jogszabály rendelkezése alapján történő szerződéskötést is – az adatok feldolgozását végzi.

**Személyes adat**: azonosított vagy azonosítható természetes személyre („érintett”) vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító, pl. név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.

**A kezelt adatok köre, célja, időtartama**

|  |  |
| --- | --- |
| **Személyazonosító adatok** (név, születési név, születési hely, idő, anyja születési neve, lakcíme, TAJ, adóazonosító jele, állampolgársága) | A jogszabályokban meghatározott kötelezettségek teljesítése céljából |
| **Kapcsolattartási adatok** (tartózkodási hely, e-mail cím, telefonszám) | A szerződéses jogviszony és azt követő, törvényileg előírt időszak alatti kapcsolattartás céljából |
| **Szerződés teljesítéséhez szükséges adatok**(oktatási azonosító száma) | A szerződésben foglalt kötelezettségek jogszabályoknak megfelelő teljesítésének céljából |
| **Fénykép**(az oktatás során és a vizsga után) | Az adatkezelő jogos érdeke (az oktatásról való híradás és az oktatás népszerűsítése céljából)Az adatkezelő a fényképeket csak az érintett előzetes és kifejezett hozzájárulása esetén kezeli. |

Az adatkezelés időtartama:

Az adatkezelő az általa kezelt adatokat csak a vonatkozó törvényekben meghatározottaknak megfelelő ideig kezeli, kivéve a fényképeket, melyeket a cél elérésének megfelelő ideig kezel, majd archiválja azokat.

**Az adatokhoz történő hozzáféréssel és egyéb adatbiztonsággal kapcsolatos intézkedések**

Az adatokhoz való hozzáférés és adattovábbítás

A személyes adatokhoz kizárólag az Adatkezelő alkalmazottai, illetve az általa megbízott adatfeldolgozók alkalmazottai férhetnek hozzá. Az érintett hozzájárulásán alapuló adatkezelés esetén ez kibővülhet az érintett által meghatározott szervekkel, személyekkel.

Az Adatkezelő kizárólag jogszabályban meghatározott módon és célból adja át az általa kezelt személyes adatokat más szervek, személyek részére (pl. Felnőttképzési Adatszolgáltató Rendszer), ezen kívül harmadik személy a személyes adatokhoz nem férhet hozzá.

Adatbiztonsággal kapcsolatos intézkedések

A rögzített személyes adatokat az Adatkezelő elektronikusan saját szerverein, papírlapon saját irattárában tárolja. A személyes adatok tárolásához az Adatkezelő más szolgáltatását nem veszi igénybe, Adatfeldolgozót az adatok kezelésével kizárólag jogszabályi kötelezettségei alapján bíz meg. Az Adatkezelő megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje - többek között - a jogosulatlan hozzáférés ellen vagy azok jogosulatlan megváltoztatása ellen.

**Az érintett jogai az adatkezeléssel kapcsolatban**

*Hozzájárulás visszavonásához való jog*

Az érintett az általa adott hozzájárulást bármikor, az adatkezelőhöz intézett írásbeli nyilatkozatával, minden következmény nélkül visszavonhatja.

*Hozzáféréshez való jog*

Az érintett jogosult arra, hogy a fentebb megadott elérhetőségeken keresztül az Adatkezelőtől tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy

* az Adatkezelő
	+ milyen személyes adatait;
	+ milyen jogalapon;
	+ milyen adatkezelési céllal;
	+ mennyi ideig kezeli;
* az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;
* milyen forrásból származnak a személyes adatai (amennyiben nem az érintett bocsátotta azokat az Adatkezelő rendelkezésére);

Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás az érintett személyének azonosításához kötött.

*Helyesbítéshez való jog*

Az érintett személy a fentebb megadott elérhetőségen írásban kérheti, hogy az Adatkezelő módosítsa valamely személyes adatát. Az Adatkezelő a kérelmet a lehető legrövidebb időn, de legfeljebb 15 napon belül teljesíti, és erről az érintettet az általa megadott elérhetőségen értesíti.

*A törléshez és elfeledtetéshez való jog*

Az érintett a fentebb megadott elérhetőségen keresztül írásban kérheti az Adatkezelőtől személyes adatainak törlését és elfeledtetését.

A törlési kérelmet az Adatkezelő abban az esetben utasítja el, ha továbbra is rendelkezik jogalappal az adatok további tárolására, felhasználására. Ilyen például az, ha az irattárazásra vonatkozó határidő nem telt le. Amennyiben azonban nincs ilyen kötelezettség, akkor az Adatkezelő a kérelemben foglaltakat a legehető legrövidebb időn, de legfeljebb 15 napon belül teljesíti, és erről az érintettet az általa megadott elérhetőségen értesíti.

*Az adatkezelés korlátozásához való jog*

Az érintett a fentebb megadott elérhetőségen keresztül írásban kérheti, hogy a személyes adatait az Adatkezelő korlátozottan kezelje (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával). A korlátozottan történő adatkezelés addig tart, amíg az érintett által megjelölt indok szükségessé teszi az adatok ilyen módon való kezelését.

Korlátozott az adatkezelés például abban az esetben, ha hatósági vagy bírósági eljárás érdekében szükséges az, hogy az adatokat az Adatkezelő ne törölje. Ebben az esetben a hatóság vagy a bíróság megkereséséig az Adatkezelő tovább tárolja a személyes adatot, ezt követően törli.

*Tiltakozáshoz való*

Az érintett a fentebb megadott elérhetőségen keresztül saját helyzetével kapcsolatos okokból bármikor tiltakozhat az adatkezelés ellen, ha álláspontja szerint az Adatkezelő a személyes adatait a jelen adatkezelési tájékoztatóban megjelölt céllal összefüggésben nem megfelelően kezeli. Ebben az esetben az Adatkezelőnek kell igazolnia, hogy a személyes adat kezelését olyan jogszerű okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**Az adatkezeléssel kapcsolatos jogérvényesítés**

Ha az érintett úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi előírásokat, akkor

* panaszt nyújthat be a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11 postacím: 1374 Budapest, Pf. 603.; E-mail: **ugyfelszolgalat@naih.hu**, honlap: [**www.naih.hu**](https://www.naih.hu/)), vagy
* lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Adatkezelő székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a [**https://birosag.hu/birosag-kereso**](https://birosag.hu/birosag-kereso) oldalon. Az Adatkezelő székhelye szerint a perre a Gyulai Törvényszék rendelkezik illetékességgel.